**Juhend vee ja kanalisatsioonisüsteemide taotluste esitamiseks**

**Veesüsteemid**

Toetuse saamiseks tuleb esitada taotlus, veesüsteemide valdkonna projekti tegevuse kirjeldus, projekti eelarve ja kaks hinnapakkumist. Taotleja alaline elukoht peab 01.01.2020 seisuga olema majapidamises, kuhu toetust soovitakse.

Peale positiivsest otsust, tuleb puurkaevu puhul esitada vallavalitsusele ([rapla@rapla.ee](mailto:rapla@rapla.ee) ) puurkaevu asukoha kooskõlastamise [taotlus](https://rapla.kovtp.ee/asjaajamisjuhised-ja-blanketid).

Projekti elluviimiseks tuleb [ehitisregistri](https://www.ehr.ee/app/esileht?0) kaudu puurkaevu rajamise puhul küsida vallalt ehitusluba (eeldab ehitusprojekti) ja salvkaevu puhul ehitusteatis. Kui menetlustoimingud on tehtud, siis väljastatakse vastav dokument ja ehitus võib alata.

Veesüsteemide kanalisatsioonitorustiku ehitamiseks on vajalikud ehitusteatis ja ehitusprojekt, mis esitatakse ehitisregistri kaudu.

**Joogivee analüüsimine**

Hajaasustuse programm näeb ette, et veeanalüüs tehakse ulatuses, mida peab vajalikuks Terviseameti spetsialist.

**Enne taotluse esitamist tuleb veeanalüüs tellida järgmistel juhtudel**:

* kui projekti eesmärk on hetkel kasutatavast veesüsteemist saadava joogivee kvaliteedi parandamine;
* kui joogiveetorustikku rajatakse olemasolevast kaevust ja/või paigaldatakse sinna pump;
* olemasoleva kaevu asemele uue rajamine põhjusel, et olemasoleva kaevu vee kvaliteet ei vasta joogivee nõuetele.

**Veeanalüüs tuleb teha ka pärast tööde teostamist** (projekti lõpus), välja arvatud juhul, kui projekti raames rajati veetorustik või paigaldati pump olemasolevasse kaevu ning vesi on eelnevalt analüüsitud.

**Uute puurkaevude puhul** korraldab veeanalüüsi võtmise selle rajanud ettevõte. Veeanalüüs on vajalik puurkaevu andmete keskkonnaregistrisse kandmiseks.

Joogivee analüüsi saab tellida Terviseameti [kesklaborist](https://www.terviseamet.ee/et/laborid/terviseameti-laborid/kesklabor) ja [Tallinna Vesi](https://tallinnavesi.ee/klient/arveldamine/lisateenuste-hinnakirjad/) laborist.

**Koondtabel juhtudest, mil tuleb tellida veeanalüüsid**

|  |  |  |
| --- | --- | --- |
| **Tegevus** | **Joogivee analüüs tuleb teha** | |
| **Taotluse esitamisel** | **Pärast tööde teostamist** |
| **Salvkaevu süvendamine või puhastamine, kui probleemiks on vee nappus.** | **Ei,** kuid see on soovituslik, sest keemilise reostuse korral ei ole sageli võimalik kaevu puhastamisega vee kvaliteeti parandada | **Jah** |
| **Salvkaevu puhastamine, kui soovitakse parandada vee kvaliteeti** | **Jah** | **Jah** (konsulteerida Terviseametiga, kas on vajalik uuesti analüüsida kõiki näitajaid või ainult neid, mis ei vastanud enne tööde teostamist normidele) |
| **Uue salvkaevu ehitamine** | **Ei**, kui kaevu üldse pole  **Jah**, kui olemasolevas kaevus on halva kvaliteediga vesi ja seetõttu taotletakse toetust uue kaevu ehituseks. | **Jah** |
| **Puurkaevu rajamine** | **Ei**,kui kaevu üldse pole.  **Jah,** kui olemasolevas kaevus on halva kvaliteediga vesi ja seetõttu taotletakse toetust uue kaevu ehituseks. | **Jah**,kuid kaevu rajav ettevõtja teeb selle ise (NB! Kontrolli hinnapakkumist). |
| **Veetorustiku ehitamine ja/või pumba paigaldamine** | **Jah**,tõestamaks, et torustik ehitatakse välja ja/või pump paigaldatakse kvaliteetse joogiveega kaevule. | **Ei** |
| **Puhastusseadmete paigaldamine** | **Jah** | **Jah** (konsulteerida Terviseametiga, kas on vajalik uuesti analüüsida kõiki näitajaid või ainult neid, mis ei vastanud enne tööde teostamist normidele) |

**Kanalisatsioonisüsteemid**

Toetuse saamiseks esitada taotlusvorm, kanalisatsioonisüsteemide valdkonna projekti tegevuse kirjeldus, projekti eelarve ja kaks hinnapakkumist. Taotleja alaline elukoht 01.01.2020 seisuga peab olema majapidamises, kuhu toetust soovitakse.

Enne taotluse esitamist on mõistlik teha endale selgeks kohalikud olud. Valla [üldplaneeringu kaartidel](https://rapla.kovtp.ee/yp) saab vaadata, kus asuvad kaitsmata või nõrgalt kaitstud põhjaveega alad. Sellest oleneb, milline kanalisatsioonisüsteem antud kohta sobib. Kui olud on selgeks tehtud, siis tuleb [ehitisregistri](https://www.ehr.ee/app/esileht?0) kaudu esitada ehitisteatis koos asendiplaaniga. Tihti tegelevad sellega töö teostajad. Kui dokumendid on korras, siis võib asuda ehitama.

Ehituslubade ja ehitisteatiste osas pöörduda ehitusspetsialist Vallo Leinbergi (5699 5465) või ehituse peaspetsialist Tiiu Pippar (5349 4671) poole.

**Tabel ehitusteatise, ehitusprojekti ja ehitusloa kohustuslikkuse kohta**

Vee- ja kanalisatsioonitorustik

|  |  |  |  |  |  |
| --- | --- | --- | --- | --- | --- |
| **Tegevus** | **Püstitamine Rajamine Paigaldamine** | **Ümberehitus** | **Laiendamine** | **Osa asendamine samaväärsega** | **Lammutamine** |
| Magistraaltorustik | Ehitusluba | Ehitusluba | Ehitusluba | Ehitusluba | Ehitusluba |
| Ühisveevärgi- ja kanalisatsioonitorustik | Ehitusluba | Ehitusluba | Ehitusluba | Ehitusteatis | Ehitusluba |
| Kinnistu veevärgi- ja kanalisatsioonitorustik (sh abiseadmed), v.a juhul kui selle kohta kehtib hoone või muu rajatise ehitusluba | Ehitusteatis ja ehitusprojekt | Ehitusteatis ja ehitusprojekt | Ehitusteatis ja ehitusprojekt | Ehitusteatis | Ehitusteatis |

Kanalisatsiooniehitis

|  |  |  |  |  |  |
| --- | --- | --- | --- | --- | --- |
| **Tegevus** | **Püstitamine Rajamine Paigaldamine** | **Ümberehitus** | **Laiendamine** | **Osa asendamine samaväärsega** | **Lammutamine** |
| Kogumismahuti, kogumiskaev või septik iseseisva ehitisena | Ehitusteatis | Ehitusteatis | Ehitusteatis | Ehitusteatis | Ehitusteatis |
| Reoveepuhasti, jõudlusega alla 5 m3 ööpäevas | Ehitusteatis ja ehitusprojekt | Ehitusteatis ja ehitusprojekt | Ehitusteatis ja ehitusprojekt | Ehitusteatis | Ehitusteatis |
| Muu kanalisatsiooniehitis | Ehitusluba | Ehitusteatis ja ehitusprojekt | Ehitusluba | Ehitusteatis ja ehitusprojekt | Ehitusteatis |

Vee-ehitis

|  |  |  |  |  |  |
| --- | --- | --- | --- | --- | --- |
|  | **Püstitamine Rajamine Paigaldamine** | **Ümberehitus** | **Laiendamine** | **Osa asendamine samaväärsega** | **Lammutamine** |
| Salvkaev | Ehitusteatis | Ehitusteatis | Puudub | Puudub | Ehitusteati |
| Puurkaev, tootlikusega üle 10 m3 ööpäevas või üle 50 inimese | Ehitusluba | Ehitusluba | Puudub | Puudub | Ehitusteatis ja ehitusprojek |
| Puurkaev, tootlikkus alla 10 m3 ööpäevas või kuni 50 inimest | Ehitusluba | Ehitusteatis ja ehitusprojekt | Puudub | Puudub | Ehitusteatis ja ehitusprojekt |